Det skriver DR Nordjylland. Over 2.200 besøgende i løbet af få uger er til en start mere end tilfredsstillende, lyder det fra Vesthimmerlands Museum, der så sent som 29. juni overtog ansvaret for Stenaldercentret. Interessen glæder også formanden for stedets støtteforening, Per B. Frederiksen. Han har sammen med andre frivillige knoklet med på rekordtid at få sat en masse sommerarrangementer sammen. Stenaldercentrets fremtid blev nemlig først afgjort sidst i juni. - Man kan sige, at vi har haft en panikstart rent tidsmæssigt, men nogen af dagene har der været over 100 besøgende, siger Per B. Frederiksen til DR Nordjylland. En del skoleklasser har allerede meldt deres ankomst efter sommer.

Opsummering:
Ny satsning på at få skabt nyt liv på Stenaldercentret Ertebølle i Vesthimmerland ser ud til at lykkes. Flere års kamp for overlevelse er her i sommer afløst af flere besøgende end i mange, mange år.